32006R1506
L 280/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1506/2006 НА КОМИСИЯТА
от 11 октомври 2006 година
за изменение на Регламент (ЕО) № 32/2000 на Съвета, за да бъдат взети предвид измененията на Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 32/2000 на Съвета от 17 декември 1999 г. за откриване и управление на тарифни квоти на Общността, обвързани в ГАТТ, както и на някои други тарифни квоти на Общността, и за установяване на подробни правила във връзка с уточняването на квотите и за отмяна на Регламент (ЕО) № 1808/95 (1), и по-специално член 9, параграф 1, буква а) от него,
като има предвид, че:
(1)
В Комбинираната номенклатура за 2006 г., установена в Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (2), изменен с Регламент (ЕО) № 1719/2005 на Комисията (3), кодовете по Комбинираната номенклатура (кодове по КН) за някои продукти са изменени. Приложения IV и V към Регламент (ЕО) № 32/2000 се отнасят към някои от тези кодове по КН. Следователно тези приложения трябва да бъдат адаптирани.
(2)
Следователно Регламент (ЕО) № 32/2000 трябва да бъде съответно изменен.
(3)
Тъй като Регламент (ЕО) № 1719/2005 влезе в сила от 1 януари 2006 г., настоящият регламент следва да се прилага от същата дата.
(4)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложения IV и V към Регламент (ЕО) № 32/2000 се изменят съгласно приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Прилага се от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 октомври 2006 година.